smcproject/ml-wiki-sentences huggingface dataset:
ഇന്റർ യൂണിവേഴ്സിറ്റി ആക്സിലെറേറ്റർ സെന്ററിലെ ശാസ്ത്രജ്ഞരായ ബി.പി.അജിത് കുമാർ ,വി.
വി.വി സത്യനാരായണ വിവര സാങ്കേതിക വിദഗ്ദ്ധനായ സി.ഇ.
പ്രമോദ് ഫിസിക്സ് അധ്യാപകനായ ജോർജ് കസ്നാദർ തുടങ്ങിയവരാണു എക്സ്പ് ഐയ്സിന്റെ സൃഷ്ടിക്ക് പിറകിൽ.
എക്സ്പ് ഐയ്സ് ജൂനിയർ എന്ന പേരിലാണു ഈ ഉപകരണം വിപണിയിൽ ലഭ്യമാവുന്നത്.
സ്വതന്ത്ര ഹാർഡ്‌വെയർ നിയമങ്ങൾ അനുസരിക്കുന്ന ഉപകരണം ആണു എക്സ്പ് ഐയ്സ്.
മൈക്രോകൺട്രോളർ അടിസ്ഥാനമാക്കി പ്രവർത്തിക്കുന്ന ഒരു ഇലക്ട്രോണിക് സർക്യൂട്ട് ആണു എക്സ്പ് ഐയ്സിന്റെ പ്രധാനഭാഗം.
വോൾട്ടേജ് സമയം തുടങ്ങിയവ അളക്കുന്നതും ലഭിച്ച വിവരങ്ങൾ തിരിച് കംമ്പ്യൂട്ടറിലേക്ക് അയക്കുന്നതും മൈക്രോകൺട്രോളർ ആണു.
ഇങ്ങനെ ലഭിച്ച വിവരങ്ങൾ പൈത്തൺ കോഡ് ഉപയോഗിച്ച് വിശകലനം ചെയ്യുകയും സ്ക്രീനിൽ തെളിയിക്കുകയും ചെയ്യുന്നു.
ഒരു യു.എസ്.ബി ഉപയോഗിച്ചാണു എക്സ്പ് ഐയ്സ് കംമ്പ്യൂട്ടറുമായ് ബന്ധിപ്പിക്കുന്നത്.
എക്സ്പ് ഐയ്സ് പ്രവർത്തിക്കനാവശ്യമായ വൈദ്യുതി ലഭ്യമാവുന്നത് ഈ യു.എസ്.ബി വഴിയാണു.
ഈ ഉപകരണത്തിൽ വിവിധങ്ങളായ ഇൻപുട്ട് ടെർമിനലുകൾ ഉണ്ട്.
ഈ ടെർമിനലുകളിലൂടെയുള്ള വോൾട്ടത നിരീക്ഷിക്കാനും നിയന്ത്രിക്കാനും ഈ ഉപകരണത്തിനു കഴിയും.
താപനില ശബ്ദം തുടങ്ങിയ രാശികൾ അളക്കാൻ അവയെ ആദ്യം ഇലക്ട്രിക് സിഗ്നലുകൾ ആക്കേണ്ടതുണ്ട്.
സ്വതന്ത്ര ലൈസൻസ് ആയത് കൊണ്ട് തന്നെ ഹാർഡ്‌വെയറിൽ മാറ്റങ്ങൾ വരുത്തുന്നതിനും മാറ്റിയ പതിപ്പ് പ്രചരിപ്പിക്കുന്നതിനും നിയമതടസ്സങ്ങൾ ഒന്നുമില്ല.
എക്സ്പ് ഐയ്സ് ബ്ലോക്ക് ഡയഗ്രം സോഫ്‌റ്റ്‌വെയർ
എക്സ്പ് ഐയ്സിന്റെ സോഫ്‌റ്റ്‌വെയർ നിർമ്മിച്ചിരിക്കുന്നത് പൈത്തൺ കംമ്പ്യൂട്ടർ പ്രോഗ്രാമിംഗ് ഭാഷ ഉപയോഗിച്ചാണു.
സ്വതന്ത്ര സോഫ്‌റ്റ്‌വെയർ നയങ്ങൾ അനുസരിക്കുന്നതിനാൽ ആർക്കു വേണമെങ്കിലും സോഫ്‌റ്റ്‌വെയറിന്റെ മൂലരൂപം പരിഷ്കരിക്കാവുന്നതാണു.
പൈത്തൺ ഇന്റെർപ്രെട്ടറിന്റെ 2.7 മുതലുള്ള വെർഷനുകൾ ഇൻസ്റ്റാൾ ചെയ്തിട്ടുള്ള ഏത് കംമ്പ്യൂട്ടറിലും എക്സ്പ് ഐയ്സ് ഉപയോഗിക്കാവുന്നതാണ് .
കൂടാതെ ഗ്നു/ലിനക്സ് പതിപ്പുകളായ ഡെബിയൻ ഉബുണ്ടു (വെർഷൻ 13.04 നു ശേഷം ഉള്ളത്.)എന്നിവയിൽ എക്സ്പ് ഐയ്സ് പ്രവർത്തിക്കാനാവിശ്യമായ സോഫ്‌റ്റ്‌വെയർ മൂല ക്രമീകരണങ്ങളിൽ തന്നെ ഉൾകൊള്ളിച്ചിരിക്കുന്നു.
കംമ്പ്യൂട്ടറിൽ ഇൻസ്റ്റാൾ ചെയ്യാതെ ഒരു തത്സമയ സി.ഡി ഉപയോഗിച്ചും എക്സ്പ് ഐയ്സ് പ്രവർത്തിപ്പിക്കാവുന്നതാണു.
http://expeyes.in/
https://expeyes.wordpress.com/articles-about-expeyes-from-the-web/experimental-physics-with-phoenix-and-python/
http://www.iuac.res.in/~elab/expeyes/Documents/eyesj-a4.pdf Archived 2016-03-28 at the Wayback Machine .
http://scipy.in/2012/static/slides/expeyes.pdf
http://www.raspberry-pi-geek.com/Archive/2014/07/Trying-out-the-ExpEYES-science-and-experimentation-kit
എക്സ്പ്രഷനിസം ഇംഗ്ലീഷ് വിലാസം https://ml.wikipedia.org/wiki/Expressionism പോർട്രെയിറ്റ് ഓഫ് എഡുആർഡ് കോസ്മാക്ക് , ഇഗോൺ ഷീല്ല് റെഹെ ഇം വാൽഡെ , ഫ്രാൻസ് മാർക്ക് "എൽബെ ബ്രിഡ്ജ് I" , റോൾഫ് നെഷ് "ഓൺ വൈറ്റ് II" , വാസിലി കാദിൻസ്കി , 1923 .
"വ്യൂ ഓഫ് ടൊലേദോ" , എൽ ഗ്രെക്കോ , 1595 / 1610 - ഈ ചിത്രത്തിനു 20-ആം നൂറ്റാണ്ടിലെ എക്സ്പ്രഷനിസവുമായി വളരെ സാമ്യമുണ്ടെന്ന് ചൂണ്ടിക്കാണിക്കപ്പെടുന്നു.
എങ്കിലും ചരിത്രപരമായി ഈ ചിത്രം മാനെറിസം എന്ന കലാപ്രസ്ഥാനത്തിന്റെ ഭാഗമാണ്
യാഥാർത്ഥ്യത്തിനെ ഒരു വൈകാരികഅനുഭൂതി ഉളവാക്കുന്നതിനുവേണ്ടി വളച്ചോടിക്കുവാനുള്ള കലാകാരന്റെ പ്രവണതയെയാണ്‌ എക്സ്പ്രഷനിസം എന്ന പദംകൊണ്ട് വിവക്ഷിക്കുന്നത്.
ഇത് ഒരു താരതമ്യ (സബ്ജക്ടീവ്) കലാരൂപം ആണ്.
ചിത്രകല , സാഹിത്യം , നാടകം , ചലച്ചിത്രം , സംഗീതം , വാസ്തുവിദ്യ തുടങ്ങി പല കലകളിലും എക്സ്പ്രഷനിസം അവതരിപ്പിക്കപ്പെട്ടിട്ടുണ്ട്.
സാധാരണയായി എക്സ്പ്രഷനിസം വൈകാരികമായ വിഹ്വലതയെ കാണിക്കുന്നു - സന്തോഷകരമായ എക്സ്പ്രഷനിസ്റ്റ് കൃതികൾ താരതമ്യേന ചുരുക്കമാണ്.
ഈ പൊതുവായ അർത്ഥത്തിൽ മത്തിയാസ് ഗ്രൂൺ‌വാൾഡ് , എൽ ഗ്രിക്കോ തുടങ്ങിയ ചിത്രകാരന്മാരെ എക്സ്പ്രഷനിസ്റ്റ് എന്നു വിളിക്കാം.
എങ്കിലും പ്രധാനമായും 20-ആം നൂറ്റാണ്ടിലെ കലാസൃഷ്ടികൾക്കാണ് എക്സ്പ്രഷനിസം എന്ന വിശേഷണം കൂടുതൽ ചാർത്തുന്നത്.
എക്സ്പ്രസ് തീവണ്ടി ഇംഗ്ലീഷ് വിലാസം https://ml.wikipedia.org/wiki/Express_train An Amtrak Acela Express train എക്സ്പ്രസ് തീവണ്ടി (നീല) സാധാരണ തീവണ്ടി (ചുവപ്പ്)
സാധാരണ തീവണ്ടികളെ അപേക്ഷിച്ച് കൂടുതൽ വേഗത്തിൽ സഞ്ചരിക്കുന്ന തീവണ്ടിയെ പൊതുവെ എക്സ്പ്രസ് തീവണ്ടി അഥവാ എക്സ്പ്രസ് ട്രെയിൻ എന്നു വിളിക്കുന്നു.
വളരെ വേഗത്തിൽ ലക്ഷ്യത്തിൽ എത്തിച്ചേരുന്നതിനായി ഏതാനും സ്റ്റോപ്പുകളിൽ മാത്രമേ എക്സ്പ്രസ് തീവണ്ടികൾ നിർത്താറുള്ളൂ.
വേഗത കൂടുതലായതിനാൽ എക്സ്പ്രസ് ട്രെയിനുകൾക്ക് സാധാരണ തീവണ്ടികളെക്കാൾ ഉയർന്ന യാത്രാ നിരക്കാണ് ഈടാക്കുന്നത്.
ലോക്കൽ ട്രെയിനുകൾ ധാരാളം ഓടുന്ന സ്ഥലങ്ങളിൽ ചില ലോക്കൽ ട്രെയിനുകളെ എക്സ്പ്രസ് തീവണ്ടികളാക്കി മാറ്റാറുണ്ട്.
അതുപോലെ സാധാരണ തീവണ്ടികൾ വളരെ കുറച്ചു മാത്രം ലഭ്യമായ സ്ഥലങ്ങളിൽ എക്സ്പ്രസ്സ് തീവണ്ടികളെ സാധാരണ തീവണ്ടികളാക്കി മാറ്റാറുമുണ്ട്.
ചില പ്രത്യേക സാഹചര്യങ്ങളിൽ ഒരേ യാത്രയിൽ തന്നെ തീവണ്ടികൾ എക്സ്പ്രസ്സായും അല്ലാതെയയും ഓടിക്കാറുണ്ട്.
A LED sign at Ōfuna Station indicating a combination of local, rapid, express, and limited express services
നഗരത്തിനു പുറത്തുള്ള റെയിൽ ശൃംഖലയിലും (സബേർബൻ തീവണ്ടികൾ) എക്സ്പ്രസ് തീവണ്ടികൾ ഉൾപ്പെടുത്താറുണ്ട്.
സിഡ്നിയിലെ റെയിൽ ശൃംഖല ഇതിനുദാഹരണമാണ്.
സിഡ്നി നഗരത്തിനു ചുറ്റുമുള്ള എല്ലാ പ്രധാനപ്പെട്ട പ്രദേശങ്ങളിലൂടെയും എക്സ്പ്രസ് തീവണ്ടികൾ സർവ്വീസ് നടത്തുന്നുണ്ട്.
ന്യൂ സൗത്ത് വെയ്ൽസിലെ എക്സ്പ്രസ് തീവണ്ടികൾക്കു വളരെ കുറച്ചു സ്റ്റോപ്പുകൾ മാത്രമാണ് അനുവദിച്ചിരിക്കുന്നത്.
യാത്രക്കാർ കയറാനോ ഇറങ്ങാനോ ഉണ്ടെങ്കിൽ മാത്രമേ അവിടെ എക്സ്പ്രസ് ട്രെയിനുകൾ നിർത്തുകയുള്ളൂ.
ടിക്കറ്റുകൾ മുൻകൂട്ടി ബുക്കുചെയ്യുന്നതുവഴിയാണ് ഇത്തരം സ്റ്റോപ്പുകൾ നിശ്ചയിക്കപ്പെടുന്നത്.
അവലംബം പുറം കണ്ണികൾ Brief history of express/local combination service on Chicago's North Side Main Line A history on London Underground's Metropolitan line, including its "fast" or express service
കാവുംതറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കോഴിക്കോട് ജില്ലയിലെ നടുവണ്ണൂർ ഗ്രാമപഞ്ചായത്തിലെ ചെറിയ ഗ്രാമ പ്രദേശമാണ് കാവുന്തറ.
നടുവണ്ണൂർ ടൗണിൽ നിന്നും 4 കിലോ മീറ്റർ മാറിയാണ് കാവുന്തറ സ്ഥിതി ചെയ്യുന്നത്.
നിരവധി കലാകാരന്മാർക്ക് ജന്മം നൽകയ ഇവിടം മിത്തുകൾ കൊണ്ടും ഐതിഹ്യങ്ങൾ കൊണ്ടും സമ്പന്നമാണ്.
ഖാൻ കാവിൽ,പാപ്പൻ കാവിൽ , പ്രദീപ്കുമാർ കാവുന്തറ , ,രമേശ് കാവിൽ എന്ന് തുടങ്ങി നിരവധി കലാകാരന്മാർ ഇവിടത്തുകാരാണ്.
കാവുങ്ങൽ ശങ്കരപണിക്കർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കൊല്ലവർഷം 1048ൽ കാവുങ്ങൽ ശങ്കരപ്പണിക്കർ ജനിച്ചു.
കുഞ്ഞികൃഷ്ണപ്പണിക്കർ , ചാത്തുണ്ണിപ്പണിക്കർ തുടങ്ങിയ കാരണവന്മാർ തന്നെ ആയിരുന്നു ശങ്കരപ്പണിക്കരുടെ ആദ്യകാല ഗുരുനാഥന്മാർ.
പതിനെട്ട് വയസ്സ് തികയുമ്പോഴേയ്ക്കും ശങ്കരപ്പണിക്കർ കോട്ടയം കഥകളിലെയും മറ്റും ആദ്യവസാനവേഷങ്ങൾ കെട്ടിത്തുടങ്ങിയിരുന്നു.
1080ൽ (1904 English year) ഉണ്ടായ സ്മാർത്തവിചാരത്തിൽ ശങ്കരപ്പണിക്കർ ഭ്രഷ്ടനാക്കപ്പെട്ടു.
തത്ഫലമായി അദ്ദേഹം മലബാറിലെയും കൊച്ചിയിലെയും കഥകളി രംഗത്തിൽ നിന്ന് വിട്ട് നിൽക്കുവാൻ നിർബന്ധിതനായി.
കഥകളിക്കാരിൽ ശങ്കരപ്പണിക്കർക്കു പുറമെ കാവുങ്ങൽ രാമുപ്പണിയ്ക്കർ, പാലത്തോൾ ഇട്ടീരി നമ്പൂതിരി, കാട്ടാളത്തു മാധവൻ നായർ, പനങ്ങാവിൽ ഗോവിന്ദൻ നമ്പ്യാർ, നായ്കാലി കുഞ്ഞിരാമൻ നമ്പീശൻ, അച്യുതപ്പൊതുവാൾ എന്നിവരും ഭ്രഷ്ടരായി.
ശങ്കരപ്പണിക്കർ ഒഴിച്ച് മറ്റുള്ളവരെല്ലാം കഥകളിരംഗത്തിൽ നിന്നും മാറി; അത് ഉപേക്ഷിച്ചു.
ഭ്രഷ്ടിനെ തുടർന്ന് ഇല്ലങ്ങളിലും കോവിലകങ്ങളിലും ശങ്കരപ്പണിക്കർക്ക് പ്രവേശനമില്ലാതായി.
അദ്ദേഹം പാടങ്ങളിലും പറമ്പുകളിലും കഥകളി അവതരിപ്പിച്ച് നടന്നു.
ഭ്രഷ്ടിനെ തുടർന്നുള്ള മൂന്ന് കൊല്ലക്കാലം അദ്ദേഹം പാലക്കാട് പുത്തൂരിലായിരുന്നു താമസിച്ചിരുന്നത്.
അവിടെ ഒരു നായർഗൃഹത്തിൽ നിന്നും വിവാഹവും കഴിച്ചു.
1084ൽ (1908 English year) പറവൂർ ശങ്കരപ്പിള്ളയുടെ കളിയോഗത്തിൽ ചേർന്നു.
ശങ്കരപ്പണിക്കരോടൊപ്പം അദ്ദേഹത്തിന്റെ കാരണവരായ ചാത്തുണ്ണിപ്പണിയ്ക്കരും ഈ കളിയോഗത്തിൽ ചേർന്നു.
പറവൂർ കളിയോഗത്തിനു പ്രചാരം ഉത്തരതിരുവിതാംകൂറിലായിരുന്നു.
അത് കാരണം 1087ൽ (1911 English year) അമ്പലപ്പുഴ വെച്ച് മാത്തൂർ കുഞ്ഞുപ്പിള്ളപ്പണിയ്ക്കരും ശങ്കരപ്പണിക്കരും തമ്മിൽ പരിചയപ്പെട്ടു.
മാത്തൂരിനു ശങ്കരപ്പണിക്കരോട് ബഹുമാനം ആയിരുന്നു.
അങ്ങനെ ശങ്കരപ്പണിക്കർ മാത്തൂർ കളിയോഗത്തിൽ ചേർന്നു.
അതുമൂലം തിരുവിതാംകൂറിലെ കഥകളി പ്രേമികളുടെ ഇടയിൽ അദ്ദേഹം അംഗീകാരം നേടി.
അത്യാവശ്യം സമ്പാദ്യം ഉണ്ടായിരുന്നു അവിടെ നിന്ന് എങ്കിലും ശങ്കരപ്പണിക്കർ ജന്മനാട്ടിൽ തിരിച്ചെത്തി സ്വന്തം കുടുംബ കളിയോഗം പുഷ്ടിപ്പെടുത്താനായിരുന്നു ആഗ്രഹിച്ചിരുന്നത്.
അതിനാൽ കഥകളിക്കാലമായ വൃശ്ചികം തൊട്ട് ഇടവപ്പത്ത് വരെ അദ്ദേഹം തിരുവിതാംകൂറിലും ബാക്കിയുള്ള കാലം പുത്തൂരിലും ആയി ഏകദേശം പത്ത് കൊല്ലം ജീവിച്ചു.
തുടർന്ന് സമൂഹത്തിലുണ്ടായ രാഷ്ട്രീയമാറ്റങ്ങളുടെ കാരണമായി അദ്ദേഹത്തിന് മലബാറിൽ തന്നെ ജീവിതാവസാനം കഴിച്ച് കൂട്ടാൻ സാധിച്ചു.
1107ൽ വാച്ചാലി കിട്ടന്റെ കളിവട്ടത്തിലുണ്ടായിരുന്ന കാലത്ത് ചിറയ്ക്കൽ കോവിലകത്ത് വെച്ച് കോലത്തിരി സമക്ഷം അദ്ദേഹത്തിന് അരങ്ങ് ഉണ്ടായിരുന്നു.
ഭ്രഷ്ട് കല്പിച്ച കൊച്ചിമഹാരാജാവിന്റെ പിൻ‌വാഴ്ചക്കാരന്റെ സന്നിധിയിൽ തന്നെ പിന്നീട് അദ്ദേഹം വേഷം കെട്ടി.
1091ൽ പാലക്കാട്ട് സ്ഥിരതാമസമാക്കിയശേഷം അന്ത്യം വരെ അദ്ദേഹം കുടുംബകളിയോഗം കൊണ്ട് നടത്തിയിരുന്നു.
പിൽക്കാലത്ത് രാമുണ്ണി മേനോൻ, ചന്തുപ്പണിയ്ക്കർ എന്നീ പ്രഗല്ഭരും ഉള്ളനാട്ട് പണിയ്ക്കർ, വാച്ചാലി കിട്ടൻ മുതലായവരും അദ്ദേഹത്തിന്റെ കളിയോഗത്തിൽ ആദ്യവസാനം ഉണ്ടായിരുന്നു.
1110 മേടം 3ന് പാലക്കാട്ട് ഗവണ്മെന്റ് കോളേജിന്റെ രജതജൂബിലി കളിയിൽ ശങ്കരപ്പണിക്കരുടെ സൌഗന്ധികം ഹനൂമാനും പട്ടിക്കാംതൊടിയുടെ ഭീമനും, മറ്റൊരു ദിവസം ഹിരണ്യകശിപുവും വെച്ചൂർ ആശാന്റെ നരസിംഹവും ആയി കളി ഉണ്ടായി.
സമവയസ്കനായിരുന്ന വെങ്കിച്ചൻ സ്വാമി ഭ്രഷ്ട് മാനിച്ച് അന്ന് ശങ്കരപ്പണിക്കരുടെ കളിയ്ക്ക് മദ്ദളമെടുത്തില്ല എന്ന് പറയപ്പെടുന്നു.
എന്നിരുന്നാലും വെങ്കിച്ചൻ സ്വാമിയ്ക്ക് ശങ്കരപ്പണിക്കരെ നല്ല മതിപ്പും ബഹുമാനവും ആയിരുന്നു.
1111 കന്നി 10ന് (1935 Sept 26 English year)  കൊല്ലങ്കോട് രാജാവ് വാസുദേവൻ രാജയുടെ ക്ഷണപ്രകാരം കൊച്ചി മഹാരാജാവ് ചിറ്റൂർക്ക് വന്നിരുന്നു.
ആ സമയം അദ്ദേഹത്തിന്റെ മുന്നിൽ സൌഗന്ധികം ഭീമന്റെ ശൌര്യഗുണം അവതരിപ്പിച്ച് ആദരം പിടിച്ച് പറ്റാൻ സഹായിച്ചത് വെങ്കിച്ചൻ സ്വാമി ആയിരുന്നു.
ഇതേ തുടർന്ന് അദ്ദേഹത്തിന് പല്ലശ്ശന, തിരുവാലത്തൂർ എന്നീ ദേശക്ഷേത്രങ്ങളിൽ വേഷം കെട്ടുവാൻ സാധിച്ചു.
1111 മിഥുനത്തിൽ (1936 July English year)  പനിപിടിച്ച് കിടപ്പിലായ ശങ്കരപ്പണിക്കർ താമസിയാതെ ഇഹലോകം വെടിഞ്ഞു.
ഒട്ടും തന്നെ ദുർമേദസ്സ് ഇല്ലാത്ത ദേഹം, നീണ്ട മൂക്ക്, നല്ല പല്ലുകളും വലിപ്പമുള്ള കണ്ണുകളും ഇങ്ങനെ ആയിരുന്നുവത്രെ ശങ്കരപ്പണിക്കരുടെ പ്രകൃതം.
വേഷപ്പകർച്ച അസാമാന്യമായിരുന്നു.
അലർച്ച കേമമായിരുന്നു.
സ്ത്രീവേഷമൊഴികെ (ദുർലഭമായി അതും ഉണ്ടായിട്ടുണ്ട്) എല്ലാതരം വേഷങ്ങളും ശങ്കരപ്പണിക്കർ കെട്ടിയിട്ടുണ്ട്.
എല്ലാം ഒന്നിനൊന്ന് മെച്ചമായിരുന്നു.
കിർമ്മീരവധം ലളിതയും ദുർലഭമായി കെട്ടിയിട്ടുണ്ട്.
പച്ചയിലും കൂടുതൽ ഭംഗി കത്തിക്കാണ് എന്ന് അഭിപ്രായവും ഉണ്ട്.
അദ്ദേഹത്തിന്റെ കീചകൻ കണ്ടിട്ടാണല്ലൊ താത്രിക്കുട്ടി ഭ്രമിച്ചത്.
(ഇത് കേട്ടുകേൾവി മാത്രം. അടിസ്ഥാനം ഒന്നും ഇല്ല. കഥകളിരംഗത്തിൽ ഇതിനെ പറ്റി പറയുന്നുമില്ല)  വീരഹാസ്യരസങ്ങളെ പോലെ തന്നെ ശൃംഗാരവും ശങ്കരപ്പണിക്കർക്ക് വഴങ്ങിയിരുന്നു.
തെക്കൻ കേരളത്തിൽ നിന്നും മടങ്ങിയതിനുശേഷം രസാഭിനയവും കേമമായിരുന്നു എങ്കിലും ഗോഷ്ടി (ഗ്രാമ്യത) ഉണ്ടായിരുന്നു എന്ന് മലബാറിലുള്ളവർ പറഞ്ഞിരുന്നു.
മാത്തൂരിൽ നിന്നും പല ആട്ടങ്ങളും അദ്ദേഹം കണ്ട് പഠിച്ചിരുന്നു.
വേഷപ്രൌഢിയും അഴകുറ്റ മെയ്യും മോടിയും അദ്ദേഹത്തിനുണ്ടായിരുന്നു.
ബാഹുകന്റെ ആട്ടങ്ങളെല്ലാം മാത്തൂരിൽ നിന്നും പഠിച്ചതാണ്.
മലബാറിൽ മൂന്നാം ദിവസം നളചരിതത്തിന് പ്രചാരം വരുത്തുന്നതിൽ ശങ്കരപ്പണിക്കർക്ക് ഒരു പങ്കുണ്ടെന്ന് കെ.പി.എസ് മേനോൻ തന്റെ “കഥകളിരംഗം” എന്ന ഗ്രന്ഥത്തിൽ സ്മരിക്കുന്നു.
കാവുംമന്ദം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ വയനാട് ജില്ലയിലെ തരിയോട് പഞ്ചായത്തിലെ ഒരു ഗ്രാമമാണ് കാവുംമന്ദം .
കല്പറ്റയിൽ നിന്നും ഏകദേശം 14 കിലോമീറ്റർ അകലെയായിട്ടാണ് ഈ ഗ്രാമം സ്ഥിതി ചെയ്യുന്നത്.
കോട്ടത്തറ, മാടക്കുന്ന്, തരിയോട് തുടങ്ങിയ പ്രദേശവാസികളുടെ ഏറ്റവും അടുത്ത പ്രധാന വാണിജ്യവ്യവഹാര കേന്ദ്രം ആണ് കാവുംമന്ദം.
റബ്ബർ , വാഴ , കാപ്പി , തെങ്ങ് , കവുങ്ങ് , നെല്ല് എന്നിവയാണ് കൂടുതലായും ഇവിടെ കൃഷി ചെയ്യപ്പെടുന്നത്.
കാവിൻപുറം ദേവീക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടയം ജില്ലയിലാണ്‌ കാവിൻപുറം ദേവീക്ഷേത്രം സ്ഥിതിചെയ്യുന്നത്.
പാല, രാമപുരം എന്നിവയാണ്‌ സമീപ പട്ടണങ്ങൾ.
ശിവ-പാർവ്വതി ചൈതന്യം ഒരേ വിഗ്രഹത്തിൽ സന്നിവശിപ്പിച്ചിരിക്കുന്നുവെന്ന പ്രത്യേകത ഈ ക്ഷേത്രത്തിനുണ്ട്.
ഭാരതത്തിൽ അത്യപൂർവ്വമാണ്‌ ഇത്തരം പ്രതിഷ്ഠാരീതി.
പഞ്ചപാണ്ഡവന്മാരിൽ മൂന്നാമനായ അർജ്ജുനൻ ഒരിക്കൽ ഒരു കാട്ടിലൂടെ നടന്നുപോവുകയായിരുന്നു.
വില്ലാളിവീരനും സമർത്ഥനായ യോദ്ധാവുമായി കീർത്തിനേടിയ അർജ്ജുനനിൽ തന്റെ നേട്ടങ്ങൾ അഹങ്കാരത്തിന്‌ കാരണമായിത്തീർന്നിരുന്നു.
അർജ്ജുനനിലെ ഈ അഹങ്കാരത്തെ നശിപ്പിച്ച് വിനയമുള്ളവനാക്കിത്തീർക്കുവാൻ ഭഗവാൻ ശ്രീപരമേശ്വരനും പാർവ്വതിദേവിയും തീരുമാനിച്ചു.
അവർ വേട്ടക്കാരനും വേട്ടക്കാരിയുമായി വേഷംമാറി വന്ന് അർജ്ജുനനെ യുദ്ധത്തിനായി വെല്ലുവിളിച്ചു.
തന്നോട് യുദ്ധം ചെയ്യാനെത്തിയവർ ആരെന്നറിയാതെ അർജ്ജുനൻ യുദ്ധം തുടർന്നു.
യുദ്ധത്തി പരാജയപ്പെട്ട് അർജ്ജുനന്റെ അഹങ്കാരമടങ്ങി.
ഭഗവാൻ ശ്രീപരമേശരനും പാർവ്വതിദേവിയുമാണ്‌ തന്നോട് യുദ്ധത്തിലേർപ്പെട്ടതെന്ന് അർജ്ജുനൻ തിരിച്ചറിയുന്നു.
അഹങ്കാരം ശമിച്ച അർജ്ജുനൻ മാപ്പപേക്ഷിച്ചു.
അപ്പോൾ ശിവപാർവ്വതിമാർ കിരാതരൂപം വെടിഞ്ഞ് സ്വരൂപത്തിൽ അർജ്ജുനന്‌ ദർശനവും അനുഗ്രഹവും നൽകി.
അനുഗ്രഹം നൽകുന്ന രൂപത്തിലുള്ളതാണ്‌ ക്ഷേത്രത്തിലെ പ്രതിഷ്ഠ.
ക്ഷേത്രത്തിന്റെ കാലപ്പഴക്കം നിർണ്ണയിക്കാൻ കഴിഞ്ഞിട്ടില്ല.
ക്ഷേത്രത്തിന്റെ അവശിഷ്ടങ്ങളും വിവിധ വിഗ്രഹങ്ങളും കാലങ്ങൾക്കു മുൻപേതന്നെ ഇവിടെ നിലവിലുണ്ടായിരുന്നു.
സമീപകാലത്ത് പ്രാദേശിക സംഘടനകളുടെ പ്രവർത്തനഫലമായി ക്ഷേത്രം പൂർണ്ണമായി പുനഃരുദ്ധരിക്കുകയും അതിന്റെ പ്രതാപം വീണ്ടെടുക്കുകയും ചെയ്തിട്ടുണ്ട്.
പ്രദേശത്തെ ഒരു പ്രധാന തീർത്ഥാടന കേന്ദ്രമായി ഇന്ന് ഈ ക്ഷേത്രം നിലനിൽക്കുന്നു.
പ്രധാന പ്രതിഷ്ഠയായ ശിവ-പാർവ്വതി വിഗ്രഹം കൂടാതെ, ഉപദേവതകളായ ഗണപതി, ശാസ്താവ് എന്നീ പ്രതിഷ്ഠകളും നാലമ്പലത്തിനുള്ളിൽ സ്ഥിതിചെയ്യുന്നു.
നാഗരാജാവ്, നാഗയക്ഷി, നാഗകന്യക, രക്ഷസ് എന്നീ ഉപദേവാലയങ്ങളും ഈ ക്ഷേത്രത്തിലുണ്ട്.
ഉത്സവങ്ങൾ/വഴിപാടുകൾ
ധനുമാസത്തിലെ 12, 13 തീയതികളിലായാണ്‌ പ്രധാന ഉത്സവാഘോഷങ്ങൾ. 'കാവിൻപുറം താലപ്പൊലി' എന്നറിയപ്പെടുന്ന ചടങ്ങാണ്‌ ഉത്സവത്തിന്റെ മുഖ്യ ആകർഷണം.
രാത്രിയിൽ ദീപങ്ങളുമായി നടത്തുന്ന ഘോഷയാത്രയാണിത്.
ഇതിൽ പങ്കെടുക്കുന്നതിനായി നാനാദേശങ്ങളിൽ നിന്നും ആളുകൾ വന്നെത്തുന്നു.
വൃശ്ചികമാസത്തിൽ നടത്തുന്ന പൊങ്കാലയും നാരങ്ങവിളക്കും ആണ്‌ മറ്റ് പ്രധാന ആഘോഷങ്ങൾ.
നിത്യപൂജ നടക്കുന്ന ക്ഷേത്രമാണിത്.
അറുനാഴിപായസം, നിറമാല, പുഷ്പാഞ്ജലി എന്നീ വഴിപാടുകളുമുണ്ട്.
ഗണപതിക്ക് തേങ്ങയുടയ്ക്കൽ, ശാസ്താവിന്‌ നീരാജനം, രക്ഷസിന്‌ പാൽപ്പായസം, സർപ്പത്തിന്‌ തളിച്ചുകൊട, ആയില്യംപൂജ എന്നീ വഴിപാടുകളും ഏർപ്പാടാക്കിയിട്ടുണ്ട്.
ഒരേ വിഗ്രഹത്തിൽ ശിവ-പാർവ്വതീ ചൈതന്യങ്ങൾ ലയിച്ചിരിക്കുന്നതിനാൽ ദീർഘവും സന്തോഷകരവുമായ വൈവാഹികജീവിതത്തെ കരുതിയുള്ള പ്രത്യേക പൂജകളും ഭക്തജനങ്ങൾക്കായി നടത്താറുണ്ട്.
തുടർച്ചയായ ഏഴ് തിങ്കളാഴ്ചകളിൽ നടത്തുന്ന ‘സ്വയംവര പുഷ്പാജ്ഞലി’ അത്തരത്തിലുള്ളതാണ്‌; ഇതിൽ ഏഴാമത്തെ തിങ്കളാഴ്ച വൈകുന്നേരം ‘ഉമാമഹേശ്വര’ പൂജയോടുകൂടിയാണ്‌ ചടങ്ങുകൾ അവസാനിക്കുന്നത്.
കാവുംഭാഗം ഗ്രാമപഞ്ചായത്ത്
കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിൽ പെടുന്ന ഒരു സ്ഥലമാണ് കാവുംഭാഗം.
Kavumbhagam തിരുവല്ല മുനിസിപ്പാലിറ്റിയിലെ ഒരു പ്രധാന സംഗമസ്ഥലമാണ് കാവുംഭാഗം.
കാവുങ്കൽ ചാത്തുണ്ണിപ്പണിക്കർ ഇംഗ്ലീഷ് വിലാസം https://ml.wikipedia.org/wiki/Kavungal_Chathunni_Panicker
കേരളീയനായ കഥകളി കലാകാരനാണ് കാവുങ്കൽ ചാത്തുണ്ണിപ്പണിക്കർ .
കേന്ദ്ര സംഗീത നാടക അക്കാദമി പുരസ്കാരവും സംസ്ഥാന സർക്കാരിൻറെ കഥകളി പുരസ്കാരവും ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുള്ള അദ്ദേഹത്തെ 2006 ൽ ഭാരത സർക്കാർ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ നൽകി ആദരിച്ചിട്ടുണ്ട്.
1922 ൽ തൃശ്ശൂർ ജില്ലയിൽ വടക്കഞ്ചേരിക്കടുത്ത് നെല്ലുവായിൽ ജനനം.
ജീവിതകാലത്തിൻ്റെ ഭൂരിഭാഗവും കേരളത്തിന് വെളിയിലായിരുന്ന അദ്ദേഹം 1985- ൽ കേരളത്തിൽ തിരിച്ചെത്തി.
തളർവാതം ബാധിച്ച്‌ ആറുവർഷമായി ചികിത്സയിലായിരുന്ന അദ്ദേഹം 2007 നവംബർ 27 ന് തൃശ്ശൂരിലെ സ്വകാര്യ ആശുപത്രിയിൽ വെച്ച് അന്തരിച്ചു.
കഥകളി രംഗത്ത്
ഗുരു കാവുങ്കൽ ശങ്കരപ്പണിക്കർ തുടക്കം കുറിച്ച‌ കഥകളിയിലെ കാവുങ്കൽ കളരിയുടെ അവസാനത്തെ കണ്ണിയാണ്‌ കാവുങ്കൽ ചാത്തുണ്ണി പണിക്കർ.
1933 -ൽ, പതിനൊന്നാം വയസ്സിൽ, അമ്മാവനായ ശങ്കരപ്പണിക്കരുടെ ശിക്ഷണത്തിൽ അദ്ദേഹം കഥകളി പഠിക്കാൻ തുടങ്ങി, അവിടെ അദ്ദേഹം മൂന്ന് വർഷം താമസിച്ചു, പിന്നീട് കടമ്പൂർ ഗോപാലൻ നായരുടെ കീഴിൽ.
1936 -ൽ 14 -ആം വയസ്സിലായിരുന്നു അദ്ദേഹത്തിന്റെ അരങ്ങേറ്റം.
20 വയസ്സുള്ളപ്പോൾ അദ്ദേഹം സ്വന്തമായി ഒരു ട്രൂപ്പ് രൂപീകരിച്ചു.
ശാസ്ത്രീയ നൃത്തത്തിൽ കഥകളിയുടെ അംശങ്ങൾ ചേർത്ത്‌ അദ്ദേഹം ധാരാളം സൃഷ്ടികൾ നടത്തിയിട്ടുണ്ട്.
ഇദ്ദേഹത്തിന്റെ 'കല്യാണ സൗഗന്ധികം', 'തോരണയുദ്ധം' എന്നിവയിലെ ഹനുമാൻ, 'ദുര്യോധന വധത്തിലെ' രൗദ്രഭീമൻ, 'നളചരിതം', 'കിരാതം' എന്നിവയിലെ വേട്ടക്കാരൻ തുടങ്ങിയ വേഷങ്ങൾ പ്രശസ്തങ്ങളാണ്‌.
1947 -ൽ പണിക്കരും സംഘവും തമിഴ്നാട്ടിലെ ഊട്ടിയിൽ ഒരു പ്രകടനം നടത്തി, അവിടെ വെച്ച് ഇന്ത്യൻ ശാസ്ത്രജ്ഞനായ വിക്രം സാരാഭായിയെയും അദ്ദേഹത്തിന്റെ ഭാര്യയും പ്രശസ്ത നർത്തകിയും ദർപ്പണ അക്കാദമിയുടെ സ്ഥാപകയുമായ മൃണാളിനി സാരാഭായിയെയും കാണാൻ അവസരം ലഭിച്ചു.
അടുത്ത വർഷം പണിക്കർക്ക് മൃണാളിനി സാരാഭായിയിൽ നിന്ന് ദർപ്പണയുടെ പ്രിൻസിപ്പലായി ചേരാനുള്ള ക്ഷണം ലഭിച്ചു.
1985 -ൽ വിരമിക്കുന്നതുവരെ അദ്ദേഹം ദർപ്പണയിൽ തുടർന്നു.
1985- ൽ കേരളത്തിൽ തിരിച്ചെത്തിയശേഷം 1991 മുതൽ 1995 വരെ തൃശ്ശൂരിൽ സ്വന്തമായി ഒരു കളരി നടത്തിയിരുന്നു.
പുരസ്കാരങ്ങളും അംഗീകാരങ്ങളും 1955-ൽ ജവഹർലാൽ നെഹ്‌റുവിൽ നിന്നും സ്വർണമെഡൽ 1961-ൽ വീരശൃംഖല കേന്ദ്ര സംഗീത നാടക അക്കാദമി അവാർഡ്‌ (1973) വള്ളത്തോൾ അവാർഡ്‌ കലാമണ്ഡലം ഫെലോഷിപ്പ്‌ കലാമണ്ഡലം എൻഡോവ്‌മെന്റ് കേരള സംഗീത നാടക അക്കാദമി ഫെലോഷിപ്പ് 2003 ഗുജറാത്ത് സംഗീതനാടക അക്കാദമി അവാർഡ് കേരള സംസ്ഥാന സർക്കാരിൻ്റെ 2003 - ലെ കഥകളി പുരസ്കാരം പത്മശ്രീ (2006) കുടുംബം
ഭാര്യ ദേവകി, ദേവിക, ദേവേശ് എന്നിവർ മക്കൾ.
കാവിലെ പാട്ട് ഇംഗ്ലീഷ് വിലാസം https://ml.wikipedia.org/wiki/Kavile_Pattu
ഇടശ്ശേരി ഗോവിന്ദൻ നായർ രചിച്ച കവിതാ സമാഹാരമാണ് കാവിലെ പാട്ട് . 'ഹനുമൽസേവ', 'തുഞ്ചൻ പറമ്പിൽ', 'പള്ളിക്കൂടത്തിലേയ്ക്ക് വീണ്ടും', 'ബിംബിസാരന്റെ ഇടയൻ' തുടങ്ങി മുപ്പത്തിമൂന്നു കവിതകളുൾക്കൊള്ളുന്ന ഈ സമാഹാരത്തിന് 1969ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു.
കാവിലിപ്പ ഇംഗ്ലീഷ് വിലാസം https://ml.wikipedia.org/wiki/Madhuca_diplostemon
സപുഷ്പിയായ ഒരു സസ്യ വർഗമാണ് മധുകാ ഡിപ്ലോസ്റ്റിമോൺ.
സപ്പോട്ടേസി കുടുംബത്തിലെ ഒരു അംഗമാണിത്.
ഇന്ത്യയിൽ മാത്രമാണിത് കാണപ്പെടുന്നത് .
സമീപകാല സർവേകളിലൊന്നും ഈ ഇനത്തിലെ മറ്റൊരു സസ്യത്തെ കണ്ടത്താനായിട്ടില്ല.
കൊല്ലം ജില്ലയിലെ പരവൂരിലെ കൂനയിൽ ആയിരംവല്ലി ശിവക്ഷേത്ര കാവിൽ നിന്ന് 180 വർഷത്തിനുശേഷം ഈ ഇനത്തിന്റെ ഏതാണ്ട് വംശനാശം സംഭവിച്ചതെന്നു കരുതിയിരുന്ന ഒരു വൃക്ഷം കണ്ടെത്തി.
ജവഹർലാൽ നെഹ്റു ട്രോപ്പിക്കൽ ബൊട്ടാണിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിലെ (ജെഎൻടിബിജിആർഐ) ശാസ്ത്രജ്ഞർ, മധുകാ ഡിപ്ലോസ്റ്റിമോൺ (കുടുംബം സപ്പോട്ടേസിയെ) എന്ന മരം തിരിച്ചറിഞ്ഞു.
പശ്ചിമഘട്ടത്തിൽ വംശനാശം വന്നതെന്നു കരുതിയ ഈ ഇനത്തെ 1835-ലാണ് ആദ്യമായി കണ്ടെത്തിയത്.
കൊല്ലം പരവൂരിലെ കൂനായ് അയരവില്ലി ശിവക്ഷേത്രത്തിലാണ് ഈ വൃക്ഷം സ്ഥിതിചെയ്യുന്നത്.
പ്രാദേശികമായി ഇത് സാധാരണ അത്തിയാണെന്നാണ് അറിയപ്പെട്ടിരുന്നത്.
ശൈലജ കുമാരി എന്ന ഗവേഷക തന്റെ പിഎച്ച്ഡിയുടെ ഭാഗമായി രണ്ട് വർഷം മുമ്പ് ഒരു മാതൃക ശേഖരിച്ച് ജെഎൻ‌ടിബിജി‌ആർ‌ഐയിലേക്ക് അയച്ചു.
കൊല്ലം ജില്ലയിലെ മറ്റ് കാവുകളിൽ നടത്തിയ സർവേയിൽ ഈ ഇനത്തിന്റെ മറ്റൊരു വൃക്ഷം കണ്ടെത്താനായില്ല.
ഒരൊറ്റ പ്രദേശത്തെ ഒരു മാതൃക മാത്രമാണ് ഈ ഇനത്തെ പ്രതിനിധീകരിക്കുന്നതിനാൽ ഐ‌യു‌സി‌എൻ (ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ) ഇതിനെ 'ഗുരുതരമായി വംശനാശഭീഷണിയുള്ള ഇനമെന്ന്' തരംതിരിക്കാൻ അർഹതയുണ്ടെന്ന് ജെ‌എൻ‌ടി‌ബി‌ആർ‌ഐ അഭിപ്രായപ്പെടുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Madhuca diplostemon എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Madhuca diplostemon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഈസ്റ്റർ ദ്വീപ് ഇംഗ്ലീഷ് വിലാസം https://ml.wikipedia.org/wiki/Easter_Island Easter Island, Sala y Gómez , South America and the islands in between Orthographic projection centered on Easter Island Ahu Tongariki near Rano Raraku , a 15-moai ahu excavated and restored in the 1990s
തെക്കുകിഴക്കൻ പസഫിക്കിൽ, പോളിനേഷ്യൻ ത്രികോണത്തിന്റെ തെക്കുകിഴക്കൻ അറ്റത്തായി സ്ഥിതിചെയ്യുന്ന ഒരു പോളിനേഷ്യൻ ദ്വീപാണ്‌ ഈസ്റ്റർ ദ്വീപ് (ഇംഗ്ലീഷ്:Easter Island).
1888 ൽ ചിലിയുമായി കൂട്ടിച്ചേർക്കപ്പെട്ട ഈ പ്രത്യേക ഭൂവിഭാഗം റപനൂയ് എന്ന പുരാതന ജനത സൃഷ്ടിച്ച മോയ് (moai) എന്ന് വിളിക്കപ്പെടുന്ന 887 സ്മാരക പ്രതിമകളിലൂടെ ലോകപ്രസിദ്ധിയാർജിച്ചതാണ്‌.
യുനെസ്‌കൊയുടെ ലോകപൈതൃക ഭൂപടത്തിൽ പെടുന്ന  ഈ ദ്വീപ് റാപ നൂയി ദേശീയോദ്യാനത്തിന്റെ ഭാഗമായി സംരക്ഷിക്കപ്പെട്ടിരിക്കുന്നു.
ദ്വീപിലെ വിഭവങ്ങളുടെ അമിത ചൂഷണം കാരണം കാലാന്തരത്തിൽ ഈ ദ്വീപിലെ ആവാസവ്യവസ്ഥക്ക് കനത്ത തകർച്ച നേരിടേണ്ടി വരികയും അത്  ചരിത്രാതീതകാലത്തെ നിരവധി ജീവിവർഗ്ഗങ്ങൾ വംശനാശം സംഭവിക്കാൻ ഇടവരുത്തുകയും ചെയ്തു.
പേര്‌
ഈ ദ്വീപിലെത്തപ്പെടുന്ന ആദ്യ യൂറോപ്പ്യൻ സഞ്ചാരി ഡച്ചുകാരനായ ജാക്കബ് റോജിവീൻ ആണ്‌ ഈസ്റ്റർ ദ്വീപ് എന്ന പേര്‌ നൽകിയത്.  'ഡേവിസ് ദ്വീപ്' അന്വേഷിച്ച്  1772 ലെ ഈസ്റ്റർ ഞായറാഴ്യായിരുന്നു അദ്ദേഹം ഈ ദ്വീപിൽ  വന്നുപെട്ടത് .
പാശ്ച് ഐലന്റ്(Paasch-Eyland) എന്നാണ്‌ അദ്ദേഹം പേര് വിളിച്ചത്(ഈസ്റ്റർ ഐലന്റിന്‌ പതിനെട്ടാം നൂറ്റാണ്ടിലെ ഡച്ച് പേര്‌).
ഈ ദ്വീപിന്റെ ഔദ്യോഗിക സ്പാനിഷ് നാമമായ ഇസ്‌ല ഡി പാസ്ക്വ(Isla de Pascua) എന്നതിന്റെ അർത്ഥവും 'ഈസ്റ്റർ ഐലന്റ്' എന്നാണ്‌.
അവലംബം Wikimedia Commons has media related to Easter Island .
ഓഷ്യാനിയയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഈർക്കിൽ മുളസ്രാവ് ഇംഗ്ലീഷ് വിലാസം https://ml.wikipedia.org/wiki/Chiloscyllium_indicum
തീര കടൽവാസിയായ ഒരു മൽസ്യമാണ് ഈർക്കിൽ മുളസ്രാവ് അഥവാ Slender Bamboo Shark (Indian Cat Shark, Ridge-back Bamboo Shark).
( ശാസ്ത്രീയനാമം : Chiloscyllium  indicum ) .
തവിട്ട് കലർന്ന നിറമാണ് ഇവയ്ക്ക് , ശരീരത്തിൽ ഉടനീളം വെള്ള പുള്ളികളും വരകളും ഉണ്ട്.
മുതുകിലെ ചിറക്ക് വൃത്താകൃതിയിൽ ആണ് .
മെലിഞ്ഞു നീണ്ട ശരീരമാണ് ഇവയ്ക്ക് .
65 സെന്റിമീറ്റർ വരെ നീളം വയ്ക്കുന്നു ഇവ.
ആഴം കുറഞ്ഞ തീര കടൽ മേഖലയിൽ ആണ് ഇവയെ സാധാരണയായി കാണുന്നത്.
തീര കടലിൽ ചെളി നിറഞ്ഞ പ്രദേശങ്ങളിലും ഇവയെ കാണുന്നു കുടുംബം
" Chiloscyllium indicum " in ഫിഷ്ബേസ് .
Compagno , Dando, Fowler, Sharks of the World , Princeton University Press, New Jersey 2005 ISBN 0-691-12072-2 ഇതും കാണുക
ഈസ്റ്റർ കലാപം ഇംഗ്ലീഷ് വിലാസം https://ml.wikipedia.org/wiki/Easter_Rising
അയർലെന്റിന്റെ സ്വാതന്ത്ര്യ സമരവുമായി ബന്ധപ്പെട്ട്‌ നടന്ന ശക്തമായ കലാപമാണ്‌ ഈസ്റ്റർ കലാപം .
ദീർഘകാലമായി നിലവിലുണ്ടായിരുന്ന ബ്രിട്ടീഷ്‌ മേൽക്കോയ്‌മക്കെതിരെ അയർലന്റിലെ ജനങ്ങൾ നടത്തിവന്ന പ്രക്ഷോഭങ്ങളുമായി ബന്ധപ്പെട്ടതാണ്‌ ഈസ്റ്റർ കാലാപം.
സ്വയം ഭരണം നൽകാൻ ബ്രീട്ടൺ തയ്യാറാകാഞ്ഞതാണ്‌ കലാപം പൊട്ടിപ്പുറപ്പെടാനുണ്ടായ പ്രത്യക്ഷ കാരണം.
1916 ഏപ്രിലിലിലെ ഈസ്റ്റർ ദിനത്തിലാണ്‌ ഈ കലാപം നടന്നത്.
ഈ കലാപത്തിൽ നിരവധിപേർ കൊല്ലപ്പെടുകയും, നൂറുകണക്കിനാളുകൾക്ക്‌ പരിക്കേൽക്കുകയും ചെയ്‌തു.
വിപ്ലവകാരികളായ ഏഴു പേരുടെ നേതൃത്ത്വത്തിൽ തോക്കുകളേന്തി ചുരുങ്ങിയ ആയുധബലം മാത്രമുണ്ടായിരുന്ന സന്നദ്ധഭടന്മാരുടെ ഒരു ജനകീയ സൈന്യം ഡബ്ലിൻ നഗര മധ്യത്തുള്ള ജനറൽ പോസ്റ്റോഫീസും മറ്റ് ചില പ്രമുഖ കെട്ടിടങ്ങളും പിടിച്ചടക്കി.
ഈ പിടിച്ചടക്കല്ലിന് വളരെ കുറച്ച് ആയുസ്സേ ഉണ്ടായിരുന്നുള്ളൂ.
അവർ ഐറിഷ് റിപ്പബ്ലിക്കിന്റെ താൽക്കാലിക സർക്കാർ സ്ഥാപിച്ചു.
വലിയ സൈനിക ശക്തിയായിരുന്ന ബ്രിട്ടീഷ് സേന ഈ നീക്കത്തെ പെട്ടെന്ന് തിരിച്ചടിച്ചു.
കവി പാട്രിക് പിയേഴ്സ്, സോഷ്യലിസ്റ്റ് ജയിംസ് കൊണ്ണോലി തുടങ്ങി കീഴടങ്ങിയ നേതാക്കളെയെല്ലാം മരണശിക്ഷയ്ക്കു വിധേയരാക്കി.
നൂറുകണക്കിനാളുകളെ തുറുങ്കിലടച്ചു.
അവലംബം ↑ പുറം കണ്ണികൾ Easter Rising എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The 1916 Rising – an Online Exhibition.
National Library of Ireland Essay on the Rising , by Garret FitzGerald Special 90th Anniversary supplement Archived 2012-06-30 at Archive.is from The Irish Times Easter Rising 50th Anniversary audio video footage from RTÉ (Irish public television) Primary and secondary sources relating to the Easter Rising (Sources database, National Library of Ireland ) Easter Rising site and walking tour of 1916 Dublin News articles and letters to the editor in "The Age", 27 April 1916 Archived 2006-08-23 at the Wayback Machine .
Podcast about the 1916 Easter Rising Archived 2013-09-27 at the Wayback Machine .
Press comments 1916–1996 The 1916 Rising by Norman Teeling Archived 2020-07-30 at the Wayback Machine .
a 10-painting suite acquired by An Post for permanent display at the General Post Office (Dublin) BBC History – The Easter Rising The Irish Story archive on the Rising Easter Rising website Lenin's Essay on the Uprising
ഈസ്സ്റ്റർ എഗ്ഗ്സ് (മാധ്യമം) ഇംഗ്ലീഷ് വിലാസം https://ml.wikipedia.org/wiki/Easter_egg_(media) ഈ ചിത്രത്തിലെ ഇത്തിൾപന്നിയുടെ മുകളിൽ മൗസ് പോയിന്റെർ വയ്ക്കുകയോ ക്ലിക്ക് ചെയ്യുകയോ ചെയ്താൽ വിക്കിപീഡിയയിലെ ഒരു ഈസ്റ്റർ എഗ്ഗ് കാണാവുന്നതാണ്‌.
ചലച്ചിത്രം , പുസ്തകം , സി.ഡി , ഡി.വി.ഡി. , കമ്പ്യൂട്ടർ പ്രോഗ്രാം , വെബ് താൾ , വീഡിയോ ഗൈം എന്നിവകളിൽ പലപ്പോഴും കാണപ്പെടുന്ന ഒളിഞ്ഞിരിക്കുന്ന സന്ദേശങ്ങളെയോ നർമോക്തികളെയോ ആണ്‌  മാധ്യമങ്ങളിലെ ഈസ്റ്റർ എഗ്ഗ് (ഇംഗ്ലീഷ്:Easter eggs) എന്നു വിളിക്കുന്നത്.
അഡ്‌വ്വഞ്ചർ എന്ന വീഡിയോ ഗൈമിൽ വാറൻ റോബിനെറ്റ് ഒളിപ്പിച്ച രഹസ്യ സന്ദേശം സൂചിപ്പിക്കാനായി അതാരി എന്ന കമ്പനിയാണ്‌ ഈ വാക്ക്  ആദ്യമായി ഉപയോഗിച്ചത് എന്നു വിശ്വസിക്കപ്പെടുന്നു.
നിരവധി പാശ്ചാത്യ രാജ്യങ്ങളിൽ ആചാരമായി കൊണ്ടാടുന്ന ഈസ്റ്റർ എഗ്ഗ് വേട്ടയോട് സമാനതയുള്ളതാണിത്.
പക്ഷേ ഇത് യഥാർത്ഥിൽ ഉരുത്തിരിഞ്ഞത്  ഒടുവിലത്തെ റഷ്യൻ രാജകുടുംബത്തിലെ പാരമ്പര്യമായി നൽകിവന്നിരുന്ന മുട്ടയുടേ ആകൃതിയുള്ള ആഭരണാലംകൃതമായ വസ്തുക്കളിൽ ഒളിപ്പിക്കുന്ന സമ്മാനങ്ങളിൽ നിന്നാണ്‌.
ചില കമാണ്ടുകൾ നൽകുമ്പോൾ, ചില മൗസ് ക്ലിക്കിലൂടെ, ചില കീ അമർത്തലിലൂടെ എല്ലാം ഉണ്ടാകുന്ന സന്ദേശങ്ങൾ,വീഡിയോകൾ,ഗ്രാഫിക്സുകൾ,ശബ്ദവീചികൾ, അതല്ലങ്കിൽ പ്രോഗ്രാമുകളിലെ അസാധാരണ സ്വഭാവങ്ങൾ എന്നിവയൊക്കെ ഈസ്റ്റർ എഗ്ഗുകളാണ്‌.
സോഫ്റ്റ്‌വെയറുകളിലെ ഈസ്റ്റർ എഗ്ഗ്
പുറത്തേക്കുള്ള കണ്ണികൾ Easter eggs and the Trusted Computing Base Archived 2006-06-15 at the Wayback Machine .
– Network World article outlining the concern over Easter eggs Chip Fun: Microchip-based Easter eggs – From the National Museum of American History; photos by Integrated Circuit Engineering Corp. Lee's PeeknPoke Issue 5 Archived 2008-10-29 at the Wayback Machine .
– PDF retro game magazine with Atari 2600 hidden Easter egg feature Software Tips and Tricks Archived 2008-06-23 at the Wayback Machine .
– Details on Easter eggs found in operating systems and applications.
Egg Heaven Archived 2018-04-03 at the Wayback Machine .
– Gives details on virtual Easter eggs in software, games and other popular media products.
Hidden DVD Easter Eggs – Comprehensive listing of Easter eggs on domestic and foreign DVDs The Easter Egg Archive – large archive of all kinds of Easter eggs.
ഈസ്‌ട്രജൻ ( മരുന്ന്)
ഹോർമോൺ ജനന നിയന്ത്രണത്തിലും ആർത്തവവിരാമ ഹോർമോൺ തെറാപ്പിയിലും സ്ത്രീകളെ കൂടുതൽ സ്ത്രീവത്കരിക്കുന്ന  ഹോർമോൺ തെറാപ്പിയുടെ ഭാഗമായി ഏറ്റവും സാധാരണയായി ഉപയോഗിക്കുന്ന ഒരു തരം മരുന്നാണ് ഈസ്ട്രജൻ ( ഇ ).
ഇംഗ്ലീഷ്: Estrogen .
സ്തനാർബുദം, പ്രോസ്റ്റേറ്റ് കാൻസർ തുടങ്ങിയ ഹോർമോൺ സെൻസിറ്റീവ് ക്യാൻസറുകളുടെ ചികിത്സയിലും മറ്റ് പല അവസ്ഥകൾക്കും  ഇവ ഉപയോഗിക്കാം.